فروٹ کیک

فروٹ کیک  ایک قسم کا  کیک ہے جو  خشک میوہ جات، گری دار میوے، پھلوں اور مصالحوں سے بنایا جاتا ہے، پھر اسے میوے سے سجایا جا تا ہے۔

اپنے دلفریب ذائقے کی وجہ سے فروٹ کیک عام طور پر شادیوں اور کرسمس کے موقعے پر  تناول کیے جاتے ہیں۔ ان کے  بھرپور ذائقے کی وجہ سے  فروٹ کیک اکثر مہمانوں کو بھی پیش کیا  جاتا ہے۔ اس میں زیادہ تر  مکھن یا کریم استعمال ہوتی ہے ۔

تاریخ 
قدیم روم کی قدیم ترین ترکیب میں انار کے بیج،   گری دار میوے اور کشمش سے کیک بنایا جاتا تھا۔ قرون وسطیٰ میں شہد، مصالحے اور محفوظ پھل بھی  شامل کیے جاتے تھے۔

فروٹ کیک جلد ہی پورے یورپ میں پھیل گئے۔ مختلف ممالک میں تمام عمروں میں ترکیبیں بہت مختلف ہوتی ہیں، دستیاب اجزاء کے ساتھ ساتھ (بعض صورتوں میں) چرچ کے قواعد و ضوابط کو بھی مدنظر رکھا جاتا ہے جیسے وہ روزے کی حالت میں مکھن کے استعمال سے منع کرتے ہیں۔ پوپ انوسنٹ ہشتم (1432–1492) نے آخر کار مکھن کے استعمال کی اجازت دی، جسے 1490 میں 'بٹر لیٹر' یا بٹر بریف کے نام سے جانا جاتا تھا یہ تحریری اجازت ہے، جس نے سیکسنی کو اسٹولن فروٹ کیک میں دودھ اور مکھن استعمال کرنے کی اجازت دی۔

سولویں صدی کے آغاز سے امریکی کالونیوں کی چینی (اور یہ دریافت کہ چینی کی زیادہ مقدار پھلوں کو محفوظ رکھ سکتی ہے) نے کینڈی والے پھلوں کی زیادتی پیدا کی، اس طرح فروٹ کیک کو زیادہ سستا اور مقبول پکوان بنایا گیا۔

مختلف ممالک میں پھلوں کا کیک

آسٹریلیا 
آسٹریلیا میں، فروٹ کیک سال بھر کھایا جاتا ہے اور یہ سب بڑی دکانوں میں دستاب  ہوتا ہے۔ کیک کو شاذ و نادر ہی آئسنگ یا مصالحہ جات کے ساتھ کھایا جاتا ہے۔

کینیڈا 
فروٹ کیک عام طور پر کینیڈا میں کرسمس کے موسم میں کھایا جاتا ہے۔ یہ سال کے دوسرے اوقات میں شاذ و نادر ہی نظر آتا ہے۔ کینیڈین فروٹ کیک کا انداز برطانیہ کے فروٹ کیک سے ملتا جلتا ہے، جیسا کہ زیادہ تر دولت مشترکہ کے ممالک میں ہے۔ تاہم، کیک پر شاذ و نادر ہی آئسنگ ہوتی ہے اور عام طور پر فروخت ہونے والے کرسمس کیک میں الکحل نہیں ڈالی جاتی۔ کیک کی شکل ایک چھوٹی روٹی کی طرح ہوتی ہے۔

سیاہ، نم اور بھرپور کرسمس فروٹ کیک سب سے زیادہ کھائے جاتے ہیں، سفید کرسمس فروٹ کیک کم عام ہیں۔ یہ کیک نومبر کے وسط سے دسمبر کے اوائل میں بنائے جاتے ہیں جب موسم ٹھنڈا ہونے لگتا ہے۔ یہ کرسمس ڈنر کے دوران میں ایک اہم پکوان  ہیں اور عام طور پر کاروباری ساتھیوں اور قریبی دوستوں/خاندان کے درمیان میں ایک تحفہ کے تبادلہ کے طور پر دیا جاتا  ہے۔

اجزاء 
میدہ: پچاس گرام

سوجی:  پچاس گرام

مکھن پچاس گرام

چینی پچاس گرام

انڈے: چھ عددد

بیکنگ پاؤڈر: چائے والا ایک چمچ

کشمش:  دس  گرام

بادام کی گری دس  گرام

پستہ: دس  گرام

بیکنگ کاغذ  حسب ضرورت

حوالہ جات 

پھلوں کے پکوان